Galicija (Španija)

Za ostale upotrebe, pogledajte Galicija (razvrstavanje). Galicija (galicijski: Galicia [ɡaˈliθa] (zvanično) ili Galiza [ɡaˈliθja], španjolski: Galicia [ɡaˈliθja]), španjolska autonomna zajednica smještena na krajnjem sjeverozapadu Pirenejskog poluotoka. Nalazi se na obali Atlantskog oceana, graniči na jugu s Portugalom, na istoku s Asturijom i Kastiljom i Leónom (provincije Zamora i León). Galiciji također pripadaju arhipelag Cíes (kojeg čine otoci Faro, Monteagudo i San Martiño), arhipelag Ons (kojeg čine otoci Ons i Onza), i arhipelag Sálvora (kojeg čine otoci Sálvora, Vionta y Sagres), kao i drugi otoci kao Cortegada, Arosa, Sisargas, i Malveiras; većina ih pripada nacionalnom parku Islas Atlánticas (Atlantski otoci). Galicija se dijeli na četiri provincije: La Coruña (galicijski: A Coruña), Lugo, Orense (galicijski: Ourense) i Pontevedra. Glavni grad je Santiago de Compostela. Galicija je priznata kao povijesna nacija u svom Statutu autonimije iz 1981. godine. Službeni jezik u Galiciji, pored španjolskog, je i galicijski jezik (galicijski: galego, španjolski: gallego). Jezik se smatra srodnim portugalskom jeziku, a prema nekim podjelama on je portugalski dijalekt.